
NI HAVU ĈIAM ANTAŬ LA OKULOJ LA CELON ATINGOTAN 


Durn la pasintaj jaroj, nigre stamp- 
itaj per gravaj malvenkoj por la 
socialista laboristaro tutinonda, mult- 
aj leteroj k artikoletoj pasis tra niaj 
manoj, en kiuj SAT-anoj aŭ simplaj 
legantoj de niaj gazetoj esprimis sian 
angorsenton, sian ĉagreniĝon, sian 
afliktiĝon ĉe la ekvido, kiel eĉ esper- 
antistoj ne povas fosi trankvile k 
persiste sian sulkon, sed kiel ili, 
imitante la manierojn enkondukiĝint- 
ajn en la ĝenerala iaborista movado, 
jetiĝas en la kirlaĵon de malpaciĝoj 
k skisinoj, kun iliaj lavangoj da 
insidatakoj, insultoj k kalumnioj. 

Antaŭ mi kuŝas unu el tiuj skrib- 
aĵoj. kiun ni ricevis en aŭgusto 1933 
de SAT-ano 17.146. Ĝi siatempe ne 
povis aperi en « S-ulo », kiel multaj 
similaj, ĉu pro spacomanko, ĉu pro 
tio, ke ni opiniis, ke tiaj atestoj simple 
konstatas k konfirmas faktojn, ne al- 
portante novan ideon aŭ solvon al la 
problemo. Tamen, post distanco de 
2 % jaroj, ŝajnas al ni utile aperigi 
grandan parton el tiu skribaĵo, por 
tiri konkludojn en la aktuala stato 
de 1’inovado. Ni rimarkigu nur, ke en 
la momento, kiam la K-do prenis 
sian plumon, estis ĵus okazinta dua 
skismo, nome la stariĝo de ISE en 
Vieno. 

Konstatinte, ke «anstataŭ unue 
venki, la laborista movado dispartiĝ- 
is k (kio estas pli grava) la partoj 
kontraŭbatalis unu la alian, profite 
al niaj kontraŭuloj », K-do 17 146 
daŭrigas : « En la esperanlista mov- 
ado ŝajne la historio iras la saman 
vojon... Ĉu neniam ni iĝos pli saĝaj ? 
Cu la ekzemploj ne estas okulfrapaj 
por ni ? Jam disiĝis niaj koinunistaj 
'<ek-doj. Jen denove branĉo estas 
falonta, aŭ pli bone, radiko, kiu devus 
alporti vivigajn sukojn. estas rompiĝ- 
onta. ISE estas stariĝonta. Ĉu ni 
denove travivos tian hontigan kome- 
dion kiel antaŭe ? Antaŭ mi kuŝas iu 
Inlcrnaciislo el la komenco. (ii volas 
havi nenion komunan plu kun ni, 
hun SAT. Sed mi entute kalkulas 
68-foje la triliteran SAT k sennombra- 


foje la nomon « Lanti » en ĝi. Cu tio 
prosperigas la propagandon por la 
esp. movado, por kiu multaj el ni 
oferas tiom da peno, da mono, da 
tempo, kelkfoje tri aŭ kvar vesperojn 
semajne ? Gek-doj, rekonsciiĝu ! Ni 
pruvu, ke esperantistoj ne sencerbe 
imitas la landajn organizojn, sed ke ili 
akiris pere de esperanto pli da 
prudenlo. » 

Nu, diros iuj K-doj : Tio estis 
antaŭ 2 % Ĵ ar0 Ĵ- Sed hodiaŭ la spir- 
itostato k la situacio tute ŝanĝiĝis. 
Montriĝas forta emo al rekuniĝo de 
l’lab. esp-istaj fortoj. 

Cu vere ? Ĉu oni hodiaŭ pli fideme, 
pli amike, pli ŝate interrilatas ? Cu 
tiuj ekzemple, kiuj forlasis SAT, ĉar 
ili ne plu sentis sin hejme en nia 
organizo, hodiaŭ volas akcepti ĝian 
larĝspiritan Statuton, aŭ eĉ nur 
konsenli al ĝi vivrajlon ? Por al tio 
respondi, ni nur bezonas preni en 
manon tute freŝdatan numeron de 
« Proleta Esperantisto », organo de 
franca IPE-sekcio (januaro 1936). 
Tie la iama SAT-ano Bubu (Boubou), 
kiu ĝis la skismo estis tute konsent- 
inta kun la gvidprincipoj de SAT k 
akceptinta ĝian statuton, kun plej 
granda malestimo al la 1.400 individu- 
aj k konsciaj membroj de SAT de- 
mandas, kiom valoras tiu manpleno 
kompare kun la 25.000 (jes, dudek 
kvin mil !) prolet-esperantistoj en la 
tuta mondo. 

Pri la fantazia cifero ni eĉ ne kver- 
elu ĉi tie ; kredeble ĉiu, kiu iam k ie 
komencis lerni esperanton en labor- 
ista medio, estas enkalkulita en ĝi; 
supozeble la nombro entenas ankaŭ 
nurajn simpatiantojn, kiuj foje pro- 
noncis favoran vorton pri nia afero. 
Sed ni faru kontraŭdemandon al 
Bubu : kial do li k liaj amikoj klo- 
podas tiom fervore pri la memelektita 
sorto de I'1.400 SAT-anoj, se restas 
al li tiu vasta agadkampo, nome 
23.600 prolet-esperantistoj, kiuj be- 
zonas lian spiritan k organizan heJ- 
pon ? Kial li ne ĵetas sin sur tiun 
kampon, trankvile lasante la SAT- 


anojn sekvi sian vojon laŭplaĉe k fosi 
sian sulkon Iaŭ sia bontrovo ? 

Ne atendajite, kion Bubu povus 
respondi, ni mem respondos : Car 
SAT, kvankam ĝenata ankoraŭ per 
monŝuldoj el pli fruaj jaroj, kiuj 
treniĝas tra la buĝetoj, sukcesis 
kuraci siajn vundojn ĝis tia grado, 
ke hodiaŭ ĝi sen ajna risko povas 
aperigi regule siajn du dense kompost- 
ilajn gazetojn k sian Jarlibron. Mon- 
tru, se vi povas, unu el la skismaj 
organizoj, kiu kapablas la samon ! 
Pruvu, ne per senbazaj asertoj, sed 
per faktoj, ke vin sekvas konscia, 
disciplina, esperantajn gazetojn leg- 
anta membraro ! Fariĝu, antaŭ ĉio, 
pli modestaj k ne fanfaronu pri 
25.000 prolet-esperantistoj k simiiaj 
blufaĵoj ! 

Sed nun vorton pri la admono 
esprimita en la skribaĵo de K-do 
17.146 : « Ni pruvu, ke esperantistoj 
ne sencerbe imitas... » Jes, K do, pro 
tio SAT havas kiel bazon la sen- 
naciecan strukturon k la konforman 
statuton, en kiu oni i.a. povas legi : 
«SAT, ne estante politika, sed nur 
kleriga, eduka, kultura organizo, ce- 
las, ke ĝiaj membroj estu kompren- 
emaj k toleremaj rilate al la politikaj 
k filozofiaj skoloj aŭ sistemoj, sur 
kiuj sin apogas la diversaj klasbatalaj 
laboristaj partioj k sindikatmovadoj ; 
per komparo de faktoj k ideoj, per 
libera diskutado ĝi celas malebligi 
la dogmiĝon de la instruoj, kiujn ili 
rioevas en siaj apartaj medioj. » 

En tiuj linioj esprimiĝas la kvalitoj 
esenoe revoluciecaj de nia SAT- 
organizo, la originaleco de nia tasko. 
pro kio la tre profunda dinamika forto 
de nia asocio ne estas mezurebla per 
simpla ekvacio aŭ per cito de mem- 
brociferoj...Tion devas lerni kompreni 
la Gek-doj, ke havante en manoj tiun 
universaligan instrumenton, kia estas 
esperanto, ili estas kapablaj starigi 
al si unikan, tre difinitan taskaron en 
la proleta movado; ĝuste tion faris 
SAT k tio estas ĝia ekzistokialo. 
Ekipite per esperanto, ni povas el- 

paŝi al la konkrela, ne nur frazuma 
unuigo de 1'mondproletaro sin pret- 
iganta al dispremo de 1’universale 
reganta kapitalismo. 

N. B. 

Kobekto. — Bonvolu fari en la fruntartikolo 
de 1’Iasta n-o de « S-ulo », p. 26, unua kolono, 
28-a linio de malsupre (se vi ne mem jam 
feris dum legado) jenan korekton : Devas esti 
ilian (opinion) anstataŭ alian. 


XVI-a KONGRESO 
DE S.A.T. 

en MANĈESTRO (Britio) 

2-7. aŭgusto 1936. 

Adreso de la OKK, 16, Lily Street, 
Manchester 8. (Britio). 

4-a Komuniko. 

Karavano el Nederlando. — Jam 
kelkajn jarojn nombro da nederlandaj 
esperantistoj karavane vizitis la SAT- 
kongreson, k ĉar la vojaĝmaniero 
plaĉis al ĉiu partopreninto, oni nun- 
jare intencas organizi karavanon sam- 
maniere. La vojaĝo komenciĝos dim- 
anĉon la 26-an de julio k finiĝos la 
9-an de aŭgusto ; do ĝi daŭros 15 tag- 
ojn. La vojo estas Amsterdamo, 
Utrecht, Gorinchem, Breda, Ant- 
verpeno, Gento, Brugge, Ostende, 
Dover, Londono, Windzor, Oksfordo, 
Stratford-on-Avon, Stone, Manĉestro. 
Pri la -beleco de 1’ vojaĝo ne necesas 
paroli; precipe la suda parto de 
Anglio estas fama pro siaj ondaj, 
arboriĉaj pejzaĝoj. La veturantoj 
restos kelkajn horojn en Gento, same 
en Brugge (konata pro siaj mez- 
epokaj konstruoj),pasigos tutan tagon 
en Ostende, traveturos Londonon sub 
la gvidado de angla K-do k vidos 
Windzor k Stratford-on-Avon, la 
naskiĝlokon de ŝekspir. Do la vojaĝo 
mem estos festo. 

La kosto estas entute 50 guldenoj. 
La sumo estas granda, precipe pro la 
marvojaĝo kiu daŭros 3 1/4 horojn, 
sed por tiu pago vi povas akiri voj- 
aĝon, kiu restos neforgesebla en via 
memoro. En la sumo estas kalkulita 
la vojaĝkosto k la manĝoj (escepte la 
tagmanĝoj dum la 4 tagoj, kiujn oni 
restos en Manĉestro). Tre verŝajne, 
komuna pasporto estos havebla por la 
tuta partoprenantaro. La pagmaniero 
estas : 20 guldenoj antaŭ la 1-a de 
majo, k la resto antaŭ la 15-a de 
julio. Oni kompreneble rajtas parto- 
pagi. 

Se vi deziras k povas kuniri, anoncu 
vin baldaŭ. La organizanto devos 
longe antaŭe mendi aŭtobusojn, k se 
ili estos plenaj, Ii ne povos rezervi 
spacon por malfruuloj. Jam anoncis 
sin kelkaj K-doj, k vi ankaŭ povas 
imiti ilin, skribante al K-do C. J. 


v. Veenendaal, West-Grafldgk, Ho- 
lando. (Girnumero 209354.) 

Fakkunsidoj. — La OKK aparte 
klopodas por interesi meti-sindikatojn 
pri la Kongreso. Aktivan intereson 
ĉiu sindikalo havos, sciante ke okazos 
internacia renkontiĝo de la propraj 
sammetianoj. Tial la OKK provas 
aranĝi fakkunvenojn, ĉe kiuj K-doj 
sammetiaj povos diskuti komunajn 
interesojn k celojn. Kelkaj metal- 
laboristoj k kolorigistoj, kiuj ĉeestos 
la Kongreson, jam esprimis sian dez- 
iron komunagadan k ni do aranĝas 
por ili kunsidojn. Ciu koncerna K-do 
anoncu sin al la OKK. 

Pluajn kunsidojn similajn ni esp- 
eras aranĝi, pri kiuj detaloj aperos 
en venonta komuniko. 

2-a Listo de aliĝinloj. 

17. K-cio L. Deij, Roterdamo. 18. K-diru) 
B. Davies, Manchester. 19. K-do T. Scott, 
Glasgow. 20. W. Varley, York, Anglio. 21. 
K-dino M. Carey, Liverpool. 22. K-do J. J. 
Ingham, Blackpool. 23. M. Starr, Long Island 
City, Usono. 24. J. Ege, Los Angeles, Usono. 
25. P. T. lustesen, Kaamanen, Finlando. 26. 
E. Baro, Paris. 27-28. Gek-doj \'eenendaal, 
West-Graftdijk, Nederl. 29. K-do Chiland, Paris. 
30-31. Gek-doj Carnpbell, Dunfermline, Fife, 
Skotl. 32. K-do K. Osterholm, Malmŭ, Svedio. 
33. K-dino H. Buis, Bussum, Holando. 34. K-do 

Kial 

#/ For la Neŭtralismon!”?... 


K. Vigier, Valence d’Agen, Francio. 35. R. Pru- 
dek, Valence d’Agen. 36. A. E. Nientker, 
Amsterdarn. 37. R. Porter, Manchester. 


Taksiista Grupo en Londono 

Antaŭ kelkaj semajnoj fondiĝis en 
Londono la « faksi-Kontrolista Esp- 
eranta Grupo », kiu havas iom inter- 
esan originon. En Ia jaro 1916 
ekzistis en Anglio Ligo de Mililrezisl- 
anloj, nomita la «No-Conscription 
Fellowship». Iu bone konata angla 
esperantisto, unu nokton, faris lekcion 
al kelkaj el iliaj anoj pri nia lingvo. 
Nur unu atentis la temon serioze. 
Li komencis lerni la lingvon, sed post 
tri semajnoj estis malliberigita, ĉar li 
ne volis mortigi «malamikojn ».. Li 
estis malliberulo pli ol du jarojn, sed 
kiam li liberiĝis, li estis ankoraŭ 
fervora esperantisto. Li estis motor- 
fiakristo k li propagandas inter siaj 
kolegoj. Li estas nek lerta esperantisto 
nek lerta propagandisto, k la Lon- 
dona motorfiakristo estas tre kon- 
servativa ulo. 

Post jaroj da solecaj penoj Ii 
renkontis alian motorfiakriston, kiu 
portis la verdan stelon. Ui ekĝojis k 
babiladis, dum aliaj kolegoj staris 
malfermbuŝe k sin demandis, kio 

* Taksio = motorfiakro. 


okazas. Poste ili propagandis kune 
dum pluraj jaroj. Unu aliĝis al SAT, 
la alia rcstis en la neŭtrala movado, 
sed ne gravis — ili estis unue esper- 
antistoj. 

Subite la semita semo ekkreskis. 
Viroj, kiujn ili longe penis varbi, 
subite interesiĝis k eklernis la lingvon. 
Ili propravole kunigis sin en Taksi- 
istan Esperantan Grupon, kiu kun- 
venas ĉiusabate en kafejo, kie ili 
manĝas, ĝojas, ridegas, konversacias 
esperante k «tiras la krurojn » de 
la du amikoj, kiuj ridetante sidas 
inter ili. La du estas nun iom mal- 
junaj k lacaj, dum la plimulto el la 
grupanoj estas junaj, viglaj k fervore 
propagandas la lingvon. Preskaŭ ĉiu- 
semajne alvenas iu nova lernanto k 
la grupo kreskas. Gi kresku. Gi estas 
nova k ankoraŭ malgranda, sed 
ŝajnas fortika. Kiu volas kuraĝigi 
ĝin, bonvolu skribi al la Londona 
Taksiista Esperanla Grupo, Cafe Vi- 
mont, 16 Silver St., Londono W.C. 1. 

E. J. w. 


POR STOPI LA BRECON 

Laŭ rekomendo de la XV-a Kongreso ni 
alvokas ĉiujn Gek-dojn fari sian eblon por 
helpi definitive likvidi la ŝuldojn kreitajn en la 
antaŭaj jaroj, kiuj ne estas forigeblaj per la 
ordinara buĝeto de la Asocio. 

43. lislo. 

A.N. Swart, Broek i. Waterl. .. 5.— fr. fr. 

Coldefy, Aulnay. 10.— » » 

Avid, Paris. 5.— » » 

C. v. d. Meulen, Amsterd. 15.— » » 

Osterholm, Malmŭ . 17.40 » » 

Santiago Moro, Barcelono ..... 2.50 pes. 

Kamaradecan dankon al ĉiuj donacintoj ! 

Interhelpa Abonservo 

Por la monsumoj kolektitaj per tiu ĉi « Servo » 
k kvitancitaj en « S-uIo » (cetere jam dclonge ni 
ne plu ricevis tiucelajn subvenciojn de K-doj 
volantaj helpi en abonpago por mizerstataj 
K-doj, precipe en faŝistaj landoj) — ni liveras en 
1936 ĝis nun : 

Po unu jarabono de « S-ulo » al malriĉa K-do 
(malnova SAT-ano) en Aŭstrio, al malriĉa K-do 
en Hungario, kies infanoj ankaŭ scias esp-on 
al mizerstata studento en Parizo, al politikn 
malliberulo en Polio, al 16-jara ftizmalsanulo en 
franca mar-sanatorio. 

Se ni ricevos aliajn sumojn por tiu sama celo, 
ni povos plilarĝigi ankoraŭ tiun modestan 
helpservon al malfeliĉuloj. 

Administracio de SAT. 


16-paĝan 


Ne forgesu, ke SAT eldonas 
regule ĉiumonate 

bele prezentitan, ilustritan 
litcratur-sciencan gazeton 

SENNACIECA REVUO 

Soci-politikaj artikoloj. — Raportoj 
el la tuta mondo. — Belliteraturo 
(poezio, prozo). — Scienco. Kritiko. 
Diskuto. — Jarabono : 25.— fr. fr. 

Provnumcro kontraŭ respondkupono. 
SAT f 67, auenue Gambelta f Paris 20. 

Kiel la sindikat-unueco en Francio 
estis restarigata 

ĵus ni travivis en Francio unu el 
ia plej karakterizaj k plej interesaj 
okazintaĵoj en la laborista inovado 
nuntempa, nome la en Tuluzo okaz- 
intan unuigan kongreson de 1’Sindik- 
ataro. 

De 1920 la franca sindikata movado 
estis skismigita, pro tio ke konsider- 
inda parto da sindikatanoj, forlasante 
ia malnovan principon pri sende- 
pendeco de 1’sindikatismo, aliĝis nove 
starigitajn sindikatojn de la Buĝa 
Sindikatara Internacio, tiutempe fon- 
dita en Moskvo. 

Post preskaŭ du jaroj da inter- 
traktoj, nun la Tuluza kongreso lik- 
vidis tiun staton. La franca sekcio de 
1’BuĝaSindikatara Internacio, kiuestis 
unu el la plej fortaj de tiu Internacio, 
malaperis per restarigo de l’sindikata 
unueco sur la malnova fundamenta 
principo, ke la sindikata movado estu 
k restu sendependa de politikaj tend- 
encoj, sendependa de ajna registara 
influo. Por certigi tiun sendependecon 
el partiaj aŭ ŝtataj instancoj, la 
delegitoj voĉdonis per ega plimulto 
—• 5.508 voĉoj (2.569 sindikatoj) 
kontraŭ 2.411 voĉoj (1.031 sindikatoj) 
k 132 sindetenoj (41 sindikatoj) — la 
malpermeson al sindikataj funkci- 
uloj esti samtempe funkciulojl en 
l>olitikaj partioj aŭ parlamentanoj. 
Per la impona plimulto de 5.700 voĉoj 
(2.628 sindikatoj) kontraŭ 2.609 voĉoj 
(1.112 sindikatoj) k 141 sindetenoj 
(51 sindikatoj) la kongreso akceptis la 
vidpunkton de Psindikatanoj de 1’ t.n. 
amsterdama internacio rilate la struk- 
turon de 1’organizo. Kaj per 5.463 
voĉoj (2.566 sindikatoj) kontraŭ 2,513 
voĉoj (1.051 sindikatoj) k 243 sindet- 
enoj (82 sindikatoj) estis akceptita la 
aliĝo de 1’reunuigita federacio al la 
t.n. amsterdama Sindikatara Inter- 
nacio (anstataŭ resti aŭtonoma inter- 
naci-skale, kiel deziris la bolŝevikoj). 
Ĉiuj ĉi decidoj okazis post arda 
debato, en kiu montriĝis la diverso.de. 
1’vidpunktoj. 

Kiel ĝenerala sekretario de 1’reunu- 
igita sindikataro estis elektita Ĵuho 
(Jouhaux), la sama K-do, kiu jam 
antaŭe estis ĝen. sekretario de I’am- 
sterdamana sindikat-unuiĝo (CGT). 
Pri la orientado de 1’organizo fine estis 
akceptita unuanima rezolucio. 

1 768. 


^ P. Neergaard: 

Fremdvortoj en Esperanto 

Originala studo pri lingva probiemo, 
tre valora helpilo al lernantoj, 
studobjcklo de superaj ekzamenoj 
ĉe la Centra Dana Ligo Esperantista. 

64 paĝoj. Prezo : 4.80 fr. 

SAT, 67, auenue Gambella, Paris 20. 


HOMAHIO 

Jain de kelkaj semajnoj oni povas 
legi en la diversaj gazetoj pri« ambul- 
ancoj trafitaj de bomboj, ĵetitaj el 
llugmaŝinoj ». (Temas pri la milito 
en Etiopio.) La gazetoj aldonas, ke 
estas skandalo k krimo, ĉar tiuj 
ambulancoj ja ne estas armeoj, ktp. ! 

Kelkfoje mi atente legis tiujn 
komunikojn, sed mi ne povas sam- 
opinii. Pro kio do la bravaj geflegistoj 
k kuracistoj iras al la fronto ? Pro 
bomamo ? Ne, la kuracistoj iras 
tien, por kiorn eble plej baldaŭ kuraci 
la vunditojn. Per la plej kruelaj 
modernaj murdiloj oni interbuĉas k 
mortigas unu la alian. La scienculoj 
streĉas la cerbon. Por la murditoj, la 
kuracistoj elpensas k aplikas bonajn 
kuracilojn. La geflegistoj laboregas, 
ili ofte en tre malfacilaj cirkonstancoj 
llegas la kompatindulojn, la difekt- 
itajn soldatojm Tre ofte kun plena 
sukceso. Tamen, kio sekvas : La 
kuracitaj viktimoj denove iras al la 
fronto, k... la spektaklo ree komenc- 
iĝas. Bela, ĉu ne ? tia civilizo... 

Certe, la scienco progresas, sed 
oni misuzas ĝin. Laŭ mi la bravaj 
kuracistoj k gefiegistoj kulpas same 


Kial organiziĝi en SAT ?... 


kioin la ceteraj, kiuj okazigis la 
militon. Ili subtenas ĝin k tial en la 
tuta mondo oni adoras k estimas ilin, 
ĉar ili ja zorgas, ke la militmaterialo, 
nome la homa brutaro restu bonorda. 
Nur tiuj batalantoj, kiujn ili ne povos 
ripari, povas iri aŭ esti transportataj 
hejmen, kie ili trankvile povas fin- 
suferi k morti. . -, N j 

Ho, veraj homamaj kuracistoj k 
geflegistoj, restu tre malproksime de 
la batalfronto, uzu k apliku vian 
konon ĉie, kie vere vi povas fieri pri 
viaj sukcesoj. Helpu la homaron 
kiom eble plej multe, sed ne estu 
apogilo por la kruela milito. 15 tos 


Pri Korespondado 

Mi volas direkti vian atenton al sufiĉe grava 
afero rilate la edukon de niaj lernantoj. Ni, 
kiel instruistoj, montradas al niaj lernantoj la 
utilan flankon de internacia korespondado. 
Daŭre ni instigas ilin serĉi adresojn de ekster- 
landaj Gek-doj por tiele, almenaŭ skribe, havigi 
al si ioman scikonon pri moroj, vivkondiĉoj 
ktp de alilandaj laboristoj. Tute kompreneble 

— estas inalfacile korespondigi ĉiujn, ĉar ĉi tio 
ja kostas afrankon, — nuntempe suflĉe mul- 
tekosta afero. Multaj — inter ili eĉ senlaboruloj 

— tamen faras tiun elspezon, esperante iom 
proflti el ĝi rilate plian kleriĝon lingve k spirite. 
Sed kiom da ili post iom da tempo tute seniluzi- 
iĝas, ĉar sendinte leteron al petinto, anoncinta 
sin en « S-ulo » aŭ * S.R. », ili ofte ne ricevas 
respondon. Ankaŭ okazas, ke post kelka pli 
malpli vigla korespondado ne plu venas res- 
pondo. Vi komprenu, ke tiaj seniluziiĝintoj 
poste jam ne inklinas korespondi k moke ridas, 
kiam temas pri korespondado..., miaopinie, 
tute prave 1 


Mi scias, ke pri tio jam plurfoje aperis admonoj 
k riproĉoj en niaj organoj, k tamen mi ne povas 
ne averti tiajn « korespondemulojn ». Ricevinte 
korespondpeton aŭ aperiginte anoncon, ili 
almenaŭ estu tiom «ĝentilaj » respondi k se 
tempo mankas por daŭre korespondi, ili sendu 
almenaŭ poŝtkarton, enhavantan tiun sciigon. ĉi 
tio certe evitos multe da seniluziiĝoj. Cetere mi 
— k multaj kun mi — opinias tion devo. Aliel 
oni ne anoncu sin korespondpreta ! 

Ŝvarc (\7SbS). 


Tra la Esperanta Gazetaro 

Esperanlislaj superpatriotoj. 

En la monata informilo de 1’italaj esperantistoj 
(L'Esperanlo), de 31.1., ni povas legi i.a. jenan 
klarigon pri la ital-etiopa konflikto : « Imperial- 
ismo, kapitalismo, framasonismo k komunismo 
formis kamarilon por detrui Faŝismon, kiu estas 
ilia komuna malamiko. Ilia penado flaskos, k 
ties unika eflko estos gajni la eternan k profun- 
dan malamon de la itala popolo kontraŭ tiuj 
kiuj malnoble provas ĝin sufoki. Ni esperas, ke la 
plimulto el la tutmonda esp-istaro, kiu jus mon- 
tris sian simpation al Italujo sendante plurajn 
reprezentantojn al la XXVII Universala Kon- 
greso, ne estas en la nombro de tiuj, kiuj deziras 
la ruinon de Italujo... » 

Ho, vi superpatriotaj verdstelanoj italaj, kies 
solan voĉon ni ja rajtas aŭdi sub tiu belega 
reĝimo, sub kiu vi vivas — ĉar la voĉo de Faliaj, 
de niaj K-doj, estas ja brutece sufokita... ne 
temas ruinigi Italion — male, temas ĝin liberigi 
el la regado de tiu scnkonscienca ulo, kiu jetas 
Italion en aventurojn por flegi sian propran 
gloron — pli vere malgloron. 

Vi argumentas en superpatriota troestimo : 
«... Kvardekkvar milionoj da italoj ne povas 
sufokiĝi en malvasta k duonmonta teritorio. 
La alta grado de civilizacio de la Faŝisma 
Nacio... postulas nun aliajn regionojn, ne dezert- 
ajn, sed fekundajn... » Nekonsidere la flan cin- 
ikon, kiun entenas la dua frazo, — ĉu do vi 
neniam pensis. ke povus ekzisti aliaj rimedoj 
por plibonigi la staton de 1’italaj popolamasoj 
ol rabatako k amasbuĉado ? Sed ĝis tie vi ja ne 
pensas; vi nur rutine papagas, kion via ĉefo al 
vi ordonas papagi. Kredeble tio estas atesto pri 
«la alta grado de civilizacio » ? Sendube tio estas 
via rajto; sed vidu, kien do forvaporiĝis la tiom 
fama esperantista neŭtralismo ?! Kaj oni kredu, 
ke ekzistas homoj, kiuj opinias povi grupigi la 
klasbatalulojn kune kun la burĝoj k la faŝistoj 
en unu komiinan organizon !! A1 tiuj ni simple 
vokas nian ĉiam aktualan k trafan devizon:«For 
la Neŭtralismon »! 

Nova gazeto en Porlugalio 

Dum januaro 1936aperis en Lisbono la unua 
n-o de « Portugala Esperantisto», monata 
organo de la diversaj en Portugalio funkciantaj 
esperanto-societoj (grandparte laborist-tend- 
encaj). Signo de lTeĝimo : surpresita estas noto, 
ke la enhavo estas kontrolita de 1’ŝtata cenzuro. 
Grandparte la artikoloj estas verkitaj en portu- 
gala lingvo, tamen kelkajn esp-aĵojn oni ankaŭ 
trovas. Certe tia ligilo por la portug. esp-istoj 
respondas al vera bezono. Ni deziras al ĝi 
longan estonton k regulan aperadon. 

La plej legata... 

En «Lab. Esperantisto » (Amsterdamo) de 
marto troviĝas holandlingva fruntartikolo kun 
titolo « Dank’al nia unueco », en kiu estas el- 
montrita, kiel la volo unuecema de 1’membraro 
ebligis la gravajn progresojn de la Federacio, 
pri kiuj ni raportis en feb. «S-ulo ». Konstatinte 
ia rezultojn : nome preskaŭ 5.000 kursanoj ĉiu- 
jare, k ĉiujara eldonado de 5.000 lernolibroj, 
krom aliaj eldonajoj, pli ol 6.000 legantoj de 
« Lab. Esperantisto », la verkinto de 1’artikolo 
demandas : « Kaj kiu fremdlingva organo en 
Nederlando sola posedas 4.000 legantojn, krom 
Sennaciulo ? » 

Certe Sennaciulo estas ja la plej legata ne- 
nederlandlingva organiza gazeto en Nederlando 

Aktiveco de neŭtraluloj 

en Britio 

La jara raporlo por 1935, rilate la 
agadon de l’Brita Esperantista Aso- 
eio, troviĝis en la marta n-o de « The 
British Esperantist.». Mi elektis el ĝi 
interesajn punktojn, kiuj spegulas la 
staton de I’ neŭtrala esp. movado en 
Britio. 

La raporto diras, ke la tuta mem- 
hraro sumiĝas je 2,162 (en 1934 la 
anaro estis 2,020), t.e. 142 pli ol la 
antaŭan jaron. La pliiĝo rezultas el 
trijarplano proponita en 1935 kun celo 
meti B.E.A. sur sekuran bazon. Pro 
forta propagando 377 varbitoj estis 
logitaj al la asocio, sed 200 malnovaj 
anoj eksiĝis jarfine; aliaj mortis. 
Ci tiu emo forlasi la asocion okazas 
ĉiun jaron. Personoj logitaj al la 
asocio perdas intereson k baldaŭ for- 
lasas almenaŭ la asocion, se ne la 
esperantan ideon. 

Finance ĝenate per tiuj eksiĝoj, 
la estraro faras alvokon al la membroj 
daŭre subteni B.E.A.-on, dirante, ke 
se estas ĝene al ili sendi ĉiujare la 
kotizon, ili povas pagi kelkjarajn 
kotizojn antaŭpage. Ordinara mem- 
bro pagas kotize 5 ŝ. (ĉirkaŭ 20 f. fr.), 
t.n. « Fratuloj » 21 ŝ. (ĉ. 90 f. fr.). 
Inter la membraro estas 68 gejunuloj 
malpli ol dekok-jaraj. Dum 1935 la 
nombro de aliĝintaj grupoj estis 87, 
regionaj Federacioj 13. 

Dum la pasinta jaro oni multe 
propagandis. Riĉulo donacis arĝentan 
pokalon, kiun ricevos la Federacio, 
kiu sukcesos varbi la plej grandan 
nombron da rekrutoj. Monpremioj, 
senpagaj vojaĝoj al Varsovio por 
Jubilea Kongreso, dumviva mem- 
breco estas proponataj. 


/V 


CIU POVAS LERNI 
ESPERANTON 



Ne malofte oni aŭdas personojn, kies haroj 
nur komencas griziĝi, k kiuj tamen diras, sincere 
aŭ ne, ke ili estas tro maljunaj por lcrni nian 


Aŭtomobilo estas aĉetita lastjare 
k uzata de gravaj oficuloj por ebligi 
ilin viziti grupojn, ktp. Per ĝi s-o 
M. C. Butler, Edukada k Propaganda 
Sekretario (k red. de « British Esper- 
antist ») veturis 25.250 kilometrojn k 
donis propagandlecionojn en esp-o 
en 101 popolaj k duagradaj lernejoj 
tra la lando, al 500 geinstruistoj, 
15,000 lernantoj, k 6,000 lernolibroj 
venditaj reprezentas, kion faris s-ro 
Butler por esp-o, kun celo. enkonduk- 
igi esp-on en la lerneja lecionaro. 

La deficito de fkaso atingis £452. 
Pro tio oni devis peti la pagon de 
£225 de « garantiuloj »; tiele la neta 
deficito nun estas £226, ŝuldata de la 
asocio. 

B.E.A. proponas starigi propran 
Esperantan « Domon » en Londono. 
Jam por tiu projekto estas ricevitaj 
kiel donacoj la sumo de £504, sed la 
bezonata sumo estas ankoraŭ £1,500, 
ĝis fino de 1937. 

Kiel logilon por decidigi parto- 
prenontojn al la Viena kongreso, oni 
reliefigas, ke la aŭstra kanceliero 


Kitare respondas al viaf 

/V 

dlematndof ia ftro.vnro 

FOR la NEŬTRALISMON 

3-a eldono 

32 pĝ. Prezo : 1.80 fr. fr. (SAT) 


ŝuŝnig mem k kelkaj el liaj ministroj 
patronos tiun universalan kongreson ! 

Th. Aldvorz fl8 876j. 


FOTOAMATOROJ ! Kiu interŝ. kun 
mi fotogaz. k revuojn ? Ankaŭ kor- 
espomlos pri fotoarto. Alec. Shepherd , 
43 Reid St., Dunfermline , Britio. 


lingvon. La ĉi suba atesto de multokupitases- 
dekjarulo pruvas, ke ili estas malpravaj. Tial 
ni opinias, ke niaj legantoj bonakceptos la 
interesan konfcson de eminenta k saĝa homo, k 
utiligos ĝin okaze en sia propagando por nia 
komuna afero. La origlnala teksto de ĉi tiu letero. 
kies tradukon K-do Lanti bonvolis havigi al ni, 
estas skribita antaŭ dek jaroj. lal ĝi estis publik- 
igita nur antaŭ kelkaj semajnoj en granda 
semajna jurnalo : La Tulhomara Patrio (La 
Patrie Humaine). Espereble troviĝos K-doj por 
traduki la esperantan tekston k aperigi ĝin en 
nacilingvaj gazetoj. 

Tiuokaze la legantoj notu, ke en la februara 
kajero dc Sennacieca Hevuo (1936) ni aperigis 
fragmenton el verko de Han Hiner « La veraj 
interparoloj de Sokrato » en traduko de E. L. k 
kun klarigaj notoj pri la aŭtoro, necesaj por 
enkonduki ĉi tiun leteron. — Fted. 

« Mia Kara E. Lanti, 

« Konfuzita mi estas pro tio, ke jam 
de multaj monatoj mi ŝuldas al vi ĉi 
tiun leteron. Dum longa tempo mi 
esperis skribi al vi alion, ol la kon- 
feson, kiun, fine, mi rezigneme faras. 
Mi ŝatus gratuli min pro sukcesplena 


(> la Sportuloj 

La Landa Lab. Sport-Asocio en Britio, jam 
subtenata de kelkaj sport-kluboj, entreprenas 
organizi specialan ĝeneralan kunvenon de 
Neprofesia Alleia Asocio Britia por protesti kon- 
traŭ la okazigo de POIimpiado en Berlino 1936, 
ĉar la germana registaro per la uzo de sia aparato 
altrudas al tiuj ludoj sian politikan tendencon. 
En oficiale aprobita libro de Malitz « La spirito 
de la sporto en la tria regno » (senpage disdonita 
al ĉiu sport-organizo en Germanio) oni legas : 
« Ne povas havi pozitivan valoron, ke nia popolo 
permesu al malpuraĉaj judoj k negroj traveturi 
nian landon por konkuri atlete kun niaj plej 
bonaj. » La olimpiad-spirito ne j>ovas ekzisti, 
kie regas tiaj kondiĉoj, k tial la N.\V.S.A. (Lab. 
Sport-Asocio) opinias, ke ili gardos plej bone Ia 
esencajn interesojn per nepartopreno en tiu 
konkuro k retiro de ajna subteno. 

(Komp. L. ftosenbtoom-430b). 


Frakcia Vivo 

Komuniko de la Sennaciista Frakcio 

Kvankam la regularo pri funkciado de « SAT- 
frakcioj », jiresita en la Jarlibro por J936, ne 
havas statutan valoron, ni tamen volas discipli- 
neme konformiĝi al ĝiaj postuloj. — Kio ne 
signifas, ke ni konsideras tute aprobinda ĉion, 
kio troviĝas en tiu dokumento. 

Unu el tiuj postuloj estas, ke ĉiu frakcio 
« devas deponi kopion de sia Regularo aŭ Statuto 
ĉe la P.K. de SAT ». Ĝis nun nia Frakcio funkciis 
sen ia regularo k nur laŭ la propra iniciato k 
bonvolo de kelkaj sindonemaj K-doj. Sufiĉis 
deklari sian aprobon pri la enhavo de la Mani- 
festo de la Sennaciisloj por fariĝi membro de nia 
Frakcio. 

En tiu verketo troviĝas ideoj k konsiloj, kiuj 
povas esti nur utilaj al la esperanta movado 
ĝenerale k al SAT aparte. Sed por konformiĝi 
al la supre menciita regularo, ni do devas posedi 
ankaŭ ian fundamenton koncizan k klare difin- 
itan. Tial ni proponas al la frakcianoj jenan 
tekston : 

E1 la SAT-anoj, kiuj aprobas la enhavon de 
la Manifeslo de la Sennaciisloj , estas starigita 
Frakcio, kiu celas : 

1) Propagandi la sennaciismon inter la 
esperantistaro. 


ellernado de esperanto. Ho ve ! dek- 
foje mi kredis scii; dekfoje mi for- 
gesis. Sed eble mia aventuro, simple 
rakontita, vekos ĉe kelkiuj utilajn 
pripensojn. 

« Ciufoje, kiam mi povis dediĉi unu 
horon ĉiutage al la esperanta lernado, 
post unu semajno mi sentis min 
kapabla skribi en la artefarita lingvo 
ne nur al miaj amikoj, ŝajnis al mi, 
sed ankaŭ por publiko iom malsevera. 
Ciufoje, kiam neprokrastendaj okupoj 
senigis min je la facila k ĝoja laboro, 
ĉio estis rekomencenda. Se mi ne 
eraras, sufiĉus, ke mi persistu dum du 
sinsekvaj monatoj por ke la sukceso 
estu definitiva. Sed en la arbaro el 
miaj laboroj, kiel mi povus esperi 
tiom larĝan maldensaĵon ?... 

« La malsukccso de la tro okupita 
sesdekjarulo, kia mi estas, konsilas, 
ŝajnas al mi, ke oni akiru frue la 
esperanto-scion. Krom tio, ke en la 

En nia movado 

(Kroniko) 

CeAoslovakio. En Plzeno estas suflĉe grancfa 
nombro da lab. esp-istoj, organizitaj en du mem- 
staraj grupoj, nome « Peklo » k « Kulturo », kiuj 
vivas en malharmonio tute ne komprenebla por 
ni novuloj, ĉar en arnbaŭ plejparte estas social- 
demokratoj. Grupo Peklo , kies ano mi estas, 
ekskursas ĉiudimanĉe en la proksiman ĉirkaŭ- 
aĵon de Plzeno. Kelkfoje mi persone invitis 
K-dojn el « Kulturo » partopreni k plifortigi nin, 
sed ĉiam sensukcese. Krome ekzistas en P. 
« Burĝa grupo », «Germana grupo » k « Nacisoc. 
Esp. Grupo », sed neniu kalolika. La nomitaj 
grupoj estas unuigitaj sub nomo «Okcident- 
bohemaj esperantistoj ». Tie kunlaboro eblas, sed 
inter du lab. grupoj ne, eble pro tio ke iu K do 
ne plaĉas al alia. La en « S-ulo » (dec.) sub «Tra 
la Gazetaro • aludita ekskurso al «vilaĝpastra 
moŝteto » estis aranĝita de O.B.E., kun kiuj ni 
devas labori, ĉar solaj ni signifas nenion. Mi 
dezirus, kc ni baldaŭ sukcesos kunlabori en plej 
bona harmonio. (O.B., 18 732J. 

Francio. En Havro (Le H£vre) okazos dum la 
paskotagoj la 16-a Kongreso de la Federacio de 
Lab. Esperantistoj (FEO), Unu el la ĉefaj 
punktoj de la tagordo rilatas al la unueco de 
l’lab. esp. movado en Francio. — K-do Gabriels 
informis nin el Marsejlo, ke li akceptigis esp-on 
k FEO al 145 delegitoj de Komjunulara Kon- 
ferenco. 


2) Defendi nian laŭstatutan rajton ekzisti 
en SAT kiel hereza tendenco k eluzi ties 
organojn por diskonigi apartan vidpunkton 
pri soci-politikaj demandoj. 

3) La kotizo al la Frakcio estas laŭvola, sed 
minimuma je 6 fr. fr. jare. Kompense la 
frakcianoj ricevas Herezulo-n , kiu estas 
« daŭre k senrezerve » en la servo de Tsennaci- 
ismo k plie publikigas materialon, kiu ne estas 
akceptebla en la SAT-organoj. 

A1 la Gek-doj, kiuj ne aprobus ĉi tiun proj- 
ekton de regularo, ni petas, ke ili bonvolu 
konigi senprokraste sian opinion k proponi alian 
tokston. 

Samokaze ni altiras denove la atenton de la 
Iaboristaj esperantistoj al tiu nia aserto : neniu 
movado povas vivi k prosperi sen iu propra k 
laŭcela idearo. La sennaciistoj opinias, ke la 
Zamenhofa t.n. inierna ideo jam dclonge ne plu 
kongruas al la stato de la esperanta movado, ke 
necesas do havi pli precizan k tute klare elmon- 
tritan celon. Prave-malprave ili firme opinias, 
ke nur en la sennaciismo la esperanta movado 
povas trovi la ideologian ligilon k la instigilon, 
kiuj kondiĉas la estontan venkon. 

Nia planedo fariĝas pli k pli malgranda k la 
produktofortoj pli k pli potencaj; malhelpas la 
unuiĝon inter la teranoj la naciisma ideologio, 
kies mistike absolutisma karaktero estas unu el 
la ĉefaj kaŭzoj de milito inter la popoloj. Tiuj 
konstatoj pravigas la sennaciismon. 

Ciuj informoj rilataj al la sennaciismo f estas 
liceveblaj ĉe la sidejo de 1’Frakcio : ESPE- 
HANTO, 14, avenue de Corbĉra, Paris (12). 
Al leteroj petantaj informojn oni bonvolu 
aldoni respond-kuponon por la afranko de la 
responda letero. 

Komuniko de Bolenfrasat 

(Adr. : Sv. Johannsen, ESPERANTO, 

Australiensvej 24, Kopenhago-Danio) 

Pri la statuto. — La red. de « S-ulo » pro troa 
esperantigemo skribas (7-a linio de l’Statuto, 
punkto 3-a, «S-ulo» 438) anst. «demokrata 
ccntralismo » — dem. cenlrismo l . La K-doj 
korektu, ĉar ni kompreneble havas nenian rilaton 
kun la cenlristoj. Centrismo estas politika ten- 
denco de tiuj, kiuj evoluas de reformismo al 
revoluciismo k inverse, dum centralismo estas 

1 Pro la aldono de 1’vorto demokrata la ter- 
mino «centrismo » ne ŝajnas al ni miskompreniga, 
je la loko de l’pli peza «centralismo », k ne 
konfuzebla kun la politika tendenco nomata de 
Bolenfrasat. Oni povus eĉ ankaŭ diri : centri - 
gismo f kio estas tute klara difino. — Red. 


organizformo. Konataj centrismaj tendencoj 
estas : en Francio — Pivert, Zyromski, Doriot, la 
grupo Spartacus, Que Faire ?, Action rĉvolution- 
naire, la brandleranoj (KPO) ktp; en Anglio, 
I.L.P., en Germ. SAP, en Nederl. la skismuloj 
ĉirkaŭ Molenaar, ktp. Ni ne havas ajnan rilaton 
kun ili. Manĉestra K-do proponas ŝanĝi «en la 
kadro de SAT » per «inter SAT-anoj ». Pri tio 
venontfoje. 

Aperis 4-a kajero de La Permanenta Hevotucio. 
Enhavo : IV-a Intern. k milito, popolfronto en 
Francio, Rev. Proletaro k sankcioj, recenzo pri 
«ĉu konstruiĝas Socialismo en Sovetio ? ». 
Tra la esp. gazetaro ktp. La 5-a aperonta evtl. 
en marto enhavos duan parton de 1’milittezoj, 
artikolon pri Staĥanovismo, evtl. pri sennaci- 
ismo k sepa Komintern-kongreso. La kajeroj 
kostas 0.20 dan. kr. Amplekso 16 paĝoj. Oĉjo. 


Fermita debato 

Ni ne volas daŭrigi la en kelkaj n-oj de « S-ulo » 
okazintan debaton pri raportmaniero rilate la 
lastjaran IPE-kongreson. Pro tio ni ne publik- 
igas kelkajn ankoraŭ ricevitajn leterojn pri tiu 
afero. Sed ni povas sciigi al K-do Prent, ke fakte 
ni ricevis en aŭgusto poŝtkarton de K-do Scott, 
kiun ĉi lasta sendis tuj kiam li rimarkis la aldon- 
ajon de K-do Prent al la delegit-raporto. K-do 
Scott diris, ke li malakceptas respondecon pri 
tiu aldono. Redakcio. 


Tasko de SAT estas kutimigi, en 
nia naciisma epoko, la membrojn 
al eksternacia sent-, pens- k agad- 
kapablo. Tasko de SAT neniel 
estas organizi politikajn batalojn; 
ĝia rolo tiurilate estas nur inlor- 
ma. La taskaro de SAT estas 
sufiĉe grava, por ke ĉiuj sindone- 
muloj sin dediĉu plene al ĝia 
plenumado en unuecema, ne en 
partieca spirito. Kaj por tio ne 
necesas malkonfesi sian propran 
tendencon, necesas nur eviti la 
disputojn per reciproka toieremo. 


ESPERANTISTOJ EN TUTM0ND0 ! 

Nia esperanto-klubo aranĝos la 20.IV. inter- 
nacian letervesperon. Skribu amase al ni I 
Resp. garantiata. Cion adresu al: 

Luise Andrĉe-Karls$on f 
Vaktbergsv. 20, Nyntishamn f Svedio. 


Nederlando. La 8. februaro fondiĝis en 
sekcio Amsterdam-V la unua infangrupo, kiu 
akceptis la nomon « La Mondamikoj» k kunvenas 
ĉiudimanĉe de 10-12-a horo en Hudsonstrato 127 
(Amsterd. \V.). Ciu infano pagas semajne 5 cend- 
ojn da kotizo. La kolektita mono servas por 
abonoj al « La Vojo » k por afranko de kolektiva 
korespondado. Gvidantino : K-dino A/. Bishoff 
(Laŭ « La Vojo »). 

Svisio. La 7-a Kongreso de 1’Svisaj Lab. 
Esperantistoj okazos dimanĉon, la 29-an de 
marto, en la Oltena Popoldomo. Demandojn k 
proponojn akceptas K-do J. Wild f Zŭrcherstr. 
58, Schlieren b. Zŭrich. 


INSTRUISTOJ ! ATENTU ! 

Nia departementa sindikato deziras 
praktike meti esperanton serve al la 
iaboristaro, rilatiĝante kun sammetiaj 
sindikatoj aŭ sindikatanoj. Interesataj 
kolegoj, skribu multnombre al la 
peranto, kiu detale respondos : Len- 
taigne f instruisto, Villeveyrac (Hĉrault), 
Francio. 


junuleco la libera tempo estas pli 
granda, k malpli granda k krianta la 
hordo el zorgoj, la memoro estas 
duoble favora : facile ĝi lasas sin 
penetri, facile ĝi konservas kion oni 
(lonas al ĝi garde. 

« Estus tamen nejuste senkuraĝigi 
niajn samtempulojn. Ne ĉiuj havas 
kiel mi tiom da embarasoj. Multaj 
trovos senmalhelpe la necesan tempon 
k la kontinuon. Estante malpli solecaj 
°1 mi, ili parolos en esperanto. Mal- 
oftaj, cetere, estas la personoj, kiuj 
estas tiom malrekomendindaj, kiom 
iui por la eksperimento, kiun mi pro- 
vis. 

« Oni scias, ke ni ne havas unikan 
inemoron, sed kelkajn, diversajn k 
ueegalajn. Dum mia tuta vivo mi 
kulturis mian priidean memoron k 
nialzorgis la privortan. Facile rni 
rnemoras serion da pensoj k iliajn 
dekseblajn aŭ rigidajn interligitajojn. 


Apenaŭ mi povas rilatigi daŭre novan 
vorton ĉu al la objekto, kiun ĝi 
signas, ĉu al la vorto kiu, en mia 
lingvo, ĝin nomas. Mi penis akiri 
bonan memoron de filozofo k de 
oratoro ; mi preskaŭ Iasis malpliiĝi, 
neniiĝi mian memoron de poligloto. 
Eĉ ĉi-kaze necesas distingi. E1 la 
lingvoj, kiuj mi lernis, mi rekonas la 
vortojn ĉe legado ; mi ne retrovas ilin 
por skribi. Mi eble estus lerta en 
traduko al mia gepatra Iingvo, sed 
certe mallerta por traduki el tiu 
lingvo en fremdan. Sur tiu kampo mi 
faris gravajn perdojn ne nur pro mal- 
zorgo,sed kun ia aktiva kunkulpeco de 
mia volo. En mia junuleco mi skribis 
latine, provence k itale. Formal- 
aperintaj kapabloj. Okazis tiel, ĉar 
jam delonge mi diligentas esti artisto 
en franca lingvo k mi kredas, prave- 
inalprave, ke tiu muzikisto plej bone 
sukcesas, kiu ĉiam ludas per la sama 


instrumento. Kiam mi diligentis skri- 
bi en esperanto, tiam mi perfidis unu 
el la larĝaj antaŭdecidoj el mia vivo 
k mia subkonscio kontraŭstaris, mi 
kredas, al mia konscia penado k tre 
malfortigis ĝian povon. 

«Mi do, kara amiko, rezignacias 
resti la senpova esperantisto, kiu ĝoje 
legas, sed ne sukcesas skribi, aŭ nur 
laŭ subitaj k mallongaj intermitoj. 

« Ke mia ekzemplo kuraĝigu la 
junulojn k tiujn, kiuj havas liberan 
tempon k tiujn, kiuj ne bezonas venki 
la samajn malfacilaĵojn kiel mi. Kiuj 
havas iun morgaŭon antaŭ si, tiuj 
rapidu akiri la ilon, kiu morgaŭestos 
necesa al ĉiuj. 

« Kaj mia mezbona esperanto el 
kelkaj dimanĉoj, kiel mia ĉiutaga 
lingvo franca, utilu al mi por diri, mia 
kara Lanti, mian tutan simpation por 
via persono k por via fratiga laboro. » 

Han Riner. 


ŭ 

SENNACIULO 


Pri kursoj en Danio 

La dana esperantistaro estas relative gTanda, 
sed la * gravuloj », t.e. ministraro k radio ne 
multe atentas nin. Por servi al la jjrogreso de 
esp-o k doni al eksterlandanoj favoran okazon 
viziti Danion, kie oni inomcnte povas pasigi 
agrablan ferion tre malmultekoste pro la mal- 
alta enlanda monvaloro, ges-oj Stig B. Skole, 
« KOHNMOD », Silkeborg , aranĝos kursojn, en 
kiuj partoprenos homoj el multaj landoj. De 
3. majo ĝis 3J. julio estos 3-monata kurso, kiu 
nur kostas 70 dan. kr. aŭ 23 guldenojn. De la 
10. gis 19. julio k de 22. ĝis 31. julio estos 10-tagaj 
kursoj, kiuj nur kostas po 40 kronoj aŭ 13 guld. 

En la kursoj instruos eminentaj instruistoj : 
krom danoj, prof. Collinson, prof. d-o E. Privat, 
prof. W. Rerendsohn, Germ., s-ro A. Weide, 
Germ., s-o de Ward, Nederl., ges-oj Stellan 
Engholm, Sved., poeto Thorbergur Tordarson, 
Islando, k eble pli. Silkeborg situas en la mezo 
de Jutlando inter arbaroj k belaj lagoj. Ekster- 
landanoj ! Vizitu la kursojn en Silkeborg en la 
venonta somero. 


Korespontiado 

(Slmpla trllinia anonceto kostas 4.50 fr. fr.) 

Aŭstbio 

K-do Uans Schiveilzer , Turnerstr. 6, Salz - 
burg-Gnigl , 23-jara, dez. interŝ. PI kun ĉiuj 
landoj. Nepre respondos! 

Francio 

K-do Denis Pollak dez. korrespondadi kun 
Gek-doj el Hispanio. Mi respondoscerte. Adreso : 
8 f rue Baiilet, Paris. 

Germanio 

K-do germana abonos por unu jaro «S-ulo» n 
(event. poste ankaŭ S. B.) al korespondema 
K-dino. Kondiĉoj: regula k vigla lcterinterŝanĝo 
pri ĉiuj temoj. Cefaĵo : regula funkciado de 
P korespondado sur baso garantianta mian 
sekurecon. La adreson peros la redaktejo de 
« S.-ulo». 

Hispanio 

K-do LuiS Paĝes , Forida Cerilla Palamos 
(Gerona), dez. kor. kun kaŭĉuk-teknikistoj aŭ 
laboristoj, laborantaj en fabrikoj de kaŭĉukaj 
objektoj. 

K-do Fta/ael Sorolla , s tr. Torrent de’n Vida- 
let, 13, 1° Barcalona , dez. interŝ. PM ĉl, 100 
kontraŭ 100, eaŭ baso «Yvert». Besp. garantista. 

JUGOSLAVIO 

Dez. kor. kun esp-istoj el Francio K-do 
Pelar Trdoslavic , Merŝiceva ul. 8 B/36, Zagreb. 

Nederlando 

Stud. pri keinio dez. kor. kun ankoraŭ kelkaj 
lab. tendencaj intelektuloj el slavlingvaj landoj, 
Hispanio aŭ hisp. lingva Ameriko. Adr. : 
K-do F. Oliemans t Schepenstr. 85. Jiotterdam-C. 

Deziras kor. kun Gek-doj el Cobn k ĉirkaŭaĵo 
(Irlando) (resp. gar.) K-dino A. Alexander t v. 
VVijnkade, Maassluis. 

Usono 

Korespondantoj atentu, ke la adreso de SAT- 
ano 1.307 nun estas : Th. \Veder y 239 East 
I22nd Street, New York f N.Y. 

I Internacia Esperanto - Altlernejo 
“K0RNM0D”, Silkeborg, Danlando 

3-monata kurso de 3. majo ĝis 31. 

I julio 1936. De 10. ĝis 19. k de 22. ĝis 
31. julio du specialaj internaciaj kursoj. 
En la 10-tagaj feriaj kursoj lekcios j 
universitataj profesoroj k eminentaj I 
ekster- k enlandaj esperantistoj. 

Bonvolu peti programon k detalaj- 
ojn ĉe Lernejestro Slig /i. Skole t Sil - 
keborg f Danlando. 


Ekster nia Movado 

Post sukcesaj paroladoj en Utrefito la ĉef- 
redaktoro de 1’grava ĵurnalo « Utrechtsch 
Nieuwsblad », d-ro Goedhart, estis varbita por 
nia afero k mem redaktas de nun konstante 
aperontan esp-rubrikon en sia ĵurnalo. 

En Danio la esp-movado bone progresas dum 
la lastaj jaroj. Por akiri la plej gravan ĵurnalon 
por esp-o k ankaŭ por re-akiri la disaŭdigojn 
pri esp-o de la radio-stacio Kalundborgo, oni 
alvokas, por ke eksterlandanoj skribu al « Polit- 
iken », Kopenhago (adreso sufiĉa), petante pri 
utiligo k subteno de esp-o. 

La 25-a Belga Esperanto-Kongreso okazos la 
30-31-an de majo k 1. junio en La l^ouvUre. 
(aliĝo : 15 b fr.). Enlanda fervoja rabato : 35 %>. 
Aperis specialaj glumarkoj k senpaga faldpro- 
spekto. Adreso : 1, rue St-Joseph, La J.ouvidre. 

La 17-aj Internaciaj PJoraj Ludoj okazos kun 
la 18-a Kongreso de Kataluna Esp. Federacio. 
Por bonaj originalaj k tradukitaj verkoj estas 
destinitaj libropremioj . Por partopreno sin 
turni al K.E.F., carrer Valĉncia 245, Jiarcelono. 


RADIO-NOTOJ 

JJilversum (V.A.R.A.), ondolongo de aprilo 
denove estas 301,5 m. Esp. elsendoj ne plu 
okazos je 19.40 h MET, sed proksimume je 
17,10 MET inler la elsendoj de filharmonia 
orkestro. (Neeblas fiksi la ĝustan horon). Daŭro 
laŭeble 15,20 aŭ 30 min. : je 11.4., 25.4., 9.5., 
23.5., 6.6.. 20.6. 

A1 niaj membroj en Jugoslavio I 

La pago de kotizoj pere de ITirmo Celap 
(Zagreb) montriĝis nepraktika. Ni do konsilas 
pagi kiel antaŭe, nome per ĝiro rekte al nia 
propra poŝkonto : Zagreb n-o 41.448. 


^ Recenzejo 

Prof. G. VV t aringiiien : Facitaj Legajoj. 
Eld. Esperantista Cenlra Librejo , Paris 6. Kolek- 
to de Franca Esp.-Instituto, n-o 2. — 96 pĝ. 
Form. 11,5 X 16,5. Prezo : 5 fr. fr. 

Jen nova legolibro, kiu celas « amuzi la legant- 
ojn k inspiri al ili la deziron al plua legado. » 
Oni trovas en ĝi unuaparte multspecajn distraĵ- 
ojn(inter ili versojn aperintajn en «La Lernanto» 
k en « Prologo »), k due ekstraktojn el verkoj 
de Zamenhof k aliaj bonaj esperantaj stilistoj 
el la unua periodo de esperanto. La clekto de 
Pmaterialo estas trafe farita, la preso estas 
klara k korekta. 


vu nua paŝo al la Vojo de Scienco : Astro- 
nomio. Kompilis Joĉaŝien. 1935. 24 paĝoj. 
F'orm. 9,5 X 15 cm. Prezo : unu resp. kupono 
(20 ekz. kontraŭ 15 resp.-kup.). Adreso : 
P. O.-kesto 274, Shanghai (ĉinio). 

Negrava broŝureto, kiu entenas tro malmulte, 
por kontentigi eĉ la elementan scibezonon de tiu, 
kiu volas okupiĝi pri astronomio. La tekston 
ilustras kelkaj desegnoj. 


Zak-WoordenboekjeF.L.Iv (Poŝvortaro esp- 
nederlanda k nederland esp-a). Eld. Federacio 
de J.ab. Esp-isloj en nederl. rcgiono , Postbus 
0.50., Amsterdam. 80 pĝ. Form. 8,5 x 12 cm. 
Prezo : 0,12 % gd. 

Tiu ĉi praktika vortareto, kompilita de K-do 
H. W. Alings, la redaktoro de « Lab. Esperantis- 
to », entenas 2.400 esp. radikvortojn k 2.800 
div. holandajn vortojn. 


AL LA KONGRESVIZITONTOJ. 

La Londona Laborista Esp. Klubo aranĝos 
propagandan k socian vesperon por la 
sabato antaŭ la Kongreso la lan, de 
aŭgusto, k invitas la kongresontojn, kiuj 
trapasos Londonon k povos resti, informi 
la sek. inon K-dino E. Moon f 12 Aldborough 
Rd., ILFORD, Essex. Komuna karav f ano 
por la vojaĝo de Londono al Manĉestro 
estas aranĝota. 


N. Bartelmes : The Esperanlo Grammar 
according lo « Pelro » (La Esp. Gramatiko lafi 
« Petro »). Eld. « Nia Bulteno », 117 N. Bunker 
Iiill Ave., Los Angeles (Calif., Usono). Prezo : 
1 resp. kupono aŭ 10 us. cendoj. Form. 12x 16,5. 
28 pĝ. Helpilo por anglalingvanoj studantaj laŭ 
la SAT-lernolibro « Petro ». Uzebla en kursoj. 
sed ankaŭ por memlernado. La libreto aperis 
dank'al la iniciatemo de K-do J. Ege (Los 
Angeles). 

Jarlibro de la Espcranto-Movado 1935 (Suple- 
mento al la eldono 1934). Eld. UEA, 1, Tour-de- 
l lle, Geneve. 80 paĝoj. Form. 11 x 16 cm. Nur 
por membroj. Pro la krizo ne aperis kompleta 
Jarlibro, sed nur suplemento al la antaŭa ; ĝi 
do entenas nur la ŝanĝojn okazintajn en h> 
adresaro dum Ia jaro 1935. 

Grossglockner Transalpa ŝoseo (Salzburg, Karin 
tio). Bele ilustrita k bone aranĝita faldprospekto 
(gvidlibreto) pri altmontara regiono aŭstria. 
Mendebla ĉe Grossglockner-Hochalpenstrassen 
A.G., Salzburg. 

Franclando dum prinlcmpo. llustrita pro- 
spekto 12-paĝa, kiu havas la celon atentigi pri 
la F^ariza Foiro (la proksima okazos de 16. rnajo 
ĝis 2. junio 1936). La P. Foiro uzas daŭre esper- 
anton. La prospekto estas senpage ricevebla de , 
Foiro de Paris . 23, rue N.-D.-des-Victoires: 
Paris 2. 

Internacia Ljona Foiro (5.-I5. marto 1936). 
Okaze de tiu ĉiujara komerca aranĝo estis eldon- 
ataj belaj prospektoj k eĉ kvardekpaĝa ilustrita 
broŝuro kun klarigoj en esperanto, krome nova 
afiŝo kun esp. teksto (kvinkolora, formato 
60x 100 cm.). A1 ĉiu petanto la Ljona Foiro 
sendos senpage tiujn presaĵojn, kune kun sorb- 
paperoj k ilustr. poŝtkartoj. Adreso : Foire dc 
L//on, Esperanto-F’ako, rue Mĉnestrier, Lgon 
(Francio). 

Viena Foiro eldonis belan, ilustritan, plur- 
koloran prospekton kun esp. teksto, kiu esta^ 
ricevebla ĉe : Zentralburo der Wiener Messe- 
A. G. f Messeplatz 1, Wien VJI (Aŭstrio). 


MEMORNOTO 

Priesper. ARTIK. K NOTOJN ENHAVIS 

Signalen, Stokh., 13., 20., 27.2.. 5.3.; A Vid>i 
Social, Lisbono, 1.2. (paĝo); Voix du Peupl . 
Lyon, 15.2. 

Pri SAT raportis : Marseillc-Socialiste , 15.2. 
(konstanta rubriko); Le Combat marxisle f Paris, 
28/29 (okaze de B. Rolland-naskiĝfesto). 


NIA POŜTO. 

No-Jia. — « Petro » kostas 6.— fr. fr. 
Muri. — Viaj sendaĵoj aperos. 


KORE K TU EN LA JARLIBRO : 

La adreso de la Peranto en GRONINGEN (Nedl.) 
estas malnovlĝinta; la ĝusta adreso estas: 

K-do H. HOOGHUIS, Grunostr. 14, Gronlngen. 


LA LABORISTA KLUBO en ĜREBRO 

havos letervesperon en aprilo. Ni petas 
Gekamaradojn en la tuta mondo sendi 
leteron k PK. Adresu al : La Laborista 
Esp. Klubo . //. Kjellander , Fabriks- 
gatan 20, Orebro f Svedio. Certa res- 
pondo. 


Grupeto de nov-verdiĝlntaj Gek-doJ dez. konatiĝi 
kun la mirakloj de Esperantio k por tio 
letervespcros fine de aprilo. Skribu amase al: 
Feiko Munniksma, Vinkenstr.25 b, Groningcn, 
Nederlando. Resp. garantiata. 


■■i CENT INFANOJ ■■ 

el Roterdamo deziras korespondi kun infa- 
noj el la tuta mondo. Skribu grandnombre 
al K-dino A.C. Obbes , Boezemlaan 24 b, 
Fiolterdam, Nederlando. 





































